runetrust/blame-folketinget-dk huggingface dataset:
Jesper Langballe (DF), 2011-05-31:
Men der er noget helt nyt i, at magtens arrogance udfolder sig hos nogle, som slet ikke har fået magten endnu, alene i kraft af at de længes så brændende efter den, og hr. Villy Søvndal og fru Helle Thorning-Schmidt har efter sigende allerede været ude at se på nyt betræk til Statsministeriet og Udenrigsministeriet.
Jørn Dohrmann (DF), 2006-10-12:
Derfor mener jeg, at der er mange ting, som vi skal have diskuteret i udvalgsarbejdet her, fordi det er så vigtigt et emne, og det er vigtigt, at vi kommer videre, og at vi får de rigtige redskaber og selvfølgelig også giver industrien, bilejerne, et instrument, som de kan bruge til noget fremadrettet, så vi får de nye generationer af lastbiler indført i Danmark hurtigst muligt.
Thomas Jensen (S), 2017-12-14:
Det er jo det, vi konkret har gjort i den finansielle forligskreds, ved at vi her før sommerferien i 2017 vedtog en ny regulering, der skal sikre, at man skal begrunde det, hvis der skal ske stigninger i bidragssatser, og hvis den begrundelse ikke er god nok, kan stigningen ikke træde i kraft over for boligejerne.
Per Larsen (KF), 2025-09-09:
Jeg var så heldig at være med på orienteringsrejsen til Grønland her for ikke så lang tid siden, og ligesom vi blev helt enormt bjergtagede af den storslåede og flotte grønlandske natur, fik vi også indblik i nogle af de kæmpekæmpestore udfordringer, der er i forhold til specielt sundhedsområdet, som jeg jo også interesserer mig meget for her i Danmark, men også det sociale område og de ting, som ligesom presser sig på.
Peter Hummelgaard (S), 2023-11-21:
Ligesom det gælder i de skærpede strafzoner i dag, vil det også betyde, at overtrædelser, der i dag straffes med bøde, fremover vil kunne medføre fængselsstraf, anden gang der sker en lovovertrædelse i zonen, ligesom bøden fordobles, første gang der sker en overtrædelse.
Ole Stavad (S), 1998-06-24:
I øvrigt får de unge, der køber, fordelen af, at det smitter af på prisen, så det bliver os, der har haft boligen i mange år, der får en lidt mindre værdistigning, og dermed får vi en lidt mindre skattefri gevinst, som vi leverer til næste generation, der skal ud og købe bolig.
Hans Kristian Skibby (DF), 2011-11-10:
Man har i et samråd med finansministeren i Finansudvalget fået at vide, at det er sådan, at man anerkender de tal, der ligger som beregningsgrundlag i Finansministeriet, og som så også har gjort, at »En Fair Løsning«s 22 mia. kr. viste sig at være Anders And-penge, altså ikke virkelige penge.
Sophie Løhde (V), 2024-01-31:
Men som jeg også klart har tilkendegivet på regeringens vegne i min indledende besvarelse, mener jeg ikke, at vi på trods af regionernes initiativer som opfølgning på Rigsrevisionens beretning kan læne os tilbage og sige: Så er vi i mål; så er der ikke behov for at gøre mere.
Jens Rohde (V), 2002-03-12:
Og om vennetjenester: Dem har vi altså også set adskillige af inden for det offentlige, så lad være med hele tiden at udskrige alt det private som noget, hvor der foregår korruption, og at det er dér, man tvinger arbejdstagerne i knæ, og alt det pladder vi altid skal høre fra Enhedslisten, fordi der kun er én saliggørende ting her i verden, det er den offentlige del, hvor der stort set ikke er noget at sætte spørgsmålstegn ved.
Mariann Fischer Boel (V), 2002-04-25:
Det er simpelt hen ikke praktisk muligt, og det er heller ikke nødvendigt, hvis vi følger de kontrolprincipper, som udspringer af fødevareloven, og den kontrolstruktur, der blev fastsat i fødevareloven. Vi skal have et dynamisk og sammenhængende kontrolsystem, hvor tilsyn, hvor egenkontrol, overvågning, analyser og offentliggørelse er effektive sanktioner i sig selv, men også sanktioner, der understøtter hinanden.
Kristian Thulesen Dahl (DF), 2018-02-27:
Vi har at gøre med en sag, hvor integrationsministeren tager ud til den pågældendes butik under stor mediebevågenhed og viser sig frem og diskuterer og jo også siger, at regeringen håber, at den her pågældende person finder anledning til at lave en butik et andet sted.
Rune Lund (EL), 2006-12-05:
Og de tre punkter er for det første afvisning af terrorisme, for det andet at alle parter – alle parter – skal deltage i den politiske proces, og for det tredje skal der være en tidsfrist for tilbagetrækning af styrkerne/tropperne og inddragelse af ikketerroristiske modstandsgrupper i det politiske liv.
Ole Birk Olesen (LA), 2022-02-01:
Derfor handler det jo ikke om, at jeg ikke vil have træer i byerne – det vil jeg jo have; men det handler om, at når f.eks. Frie Grønne her fremsætter et beslutningsforslag om, at når man gerne vil bebygge gamle erhvervsarealer, skal der være mindst 10 pct. vild natur – eller hvad det er, det står formuleret i beslutningsforslaget.
Bjarne Laustsen (S), 2005-03-01:
Jeg synes, at hr. Bent Bøgsted afslører sig selv ved at sige, at man så ikke vil beskæftige sig med de steder, hvor der er problemer, havde jeg nær sagt, for det er jo klart og tydeligt at se, at der på LO-området står, at man er optaget af, at der i forbindelse med samtykke kan være et problem, der betyder, at folk ikke kan få deres penge.
Mike Legarth (KF), 2009-12-16:
Altså, det er jo en omfordeling, og i høj grad er man selv med til at finansiere de skattelettelser, man får, fordi man så giver afkald på noget andet eller betaler skatter og afgifter på nogle nye ting, som vi ikke vil have så meget af, f.eks. forurening af klima og miljø.
Ida Auken (RV), 2016-05-26:
Men vi har haft et andet forslag om at lave det, vi kalder statens fælles arbejdspladser, nogle SFA'er rundt i landet, hvor man kunne lave en mere organisk udflytning, få styrelserne til at sætte sig nogle mål og så have forskellige statslige arbejdspladser samlet på et sted i virkeligheden mange, mange flere steder rundt i landet, sådan at man sådan set kunne blive ansat med mange forskellige fagligheder i staten.
Lene Jensen (S), 2003-01-24:
I forhold til vores tidligere udmeldinger på området er det rigtigt, at vi de seneste par år faktisk har gået rundt og diskuteret spørgsmålet om bestyrelser med eksternt flertal og har fundet mange positive elementer ved det, men at vores holdning har været, at det ville være fint, om man kunne gøre det på den måde, at de universiteter, som ikke føler sig egnede til det her og nu, kunne lade være med det; en såkaldt omvendt § 12. Når vi har skiftet holdning i det spørgsmål eller rettere har opgivet det synspunkt, så er det sådan set ikke
Pernille Skipper (EL), 2022-03-15:
Men hvorfor er det, at alle andre, som er arbejdsløse, som er på kanten af arbejdsmarkedet, ramler ind i et beskæftigelsessystem, som har en fuldstændig anden tilgang, altså møder mennesker med mistillid, tror, at de bare er der for at nasse på systemet, at kontanthjælp nok er noget, man synes er sjovt at være på, at man godt kan lide at ligge derhjemme på sofaen?
Elsebeth Gerner Nielsen (RV), 1999-01-12:
Derfor var jeg også meget positivt indstillet, da Statens Musikråd i april måned sidste år afleverede rådets forslag til en spillestedslovgivning, og efter at jeg nu har haft lejlighed til at kigge nærmere på forslagets indhold, må jeg sige, at jeg fortsat er positiv.
Zenia Stampe (RV), 2021-05-07:
Men jeg synes også, at pointen egentlig er blevet understreget efterfølgende, for det, der er sket efter den stemmeaftale og den drøftelse, vi havde af emnet for et par år siden, er jo også, at der er flere egnsteatre, der har udtrykt ønske om på sigt at arbejde hen imod at blive regionale teatre.
Helle Thorning-Schmidt (S), 2014-04-01:
Nej, der ligger fokus snarere på, at vi skal give virksomhederne bedre rammevilkår – væk med noget af det bøvl, de oplever i dagligdagen – og at vi skal uddanne danskerne bedre, end vi gør i dag; den del af Produktivitetskommissionens anbefalinger, og det er også meget, og det kan gøre en stor forskel.
Kristian Thulesen Dahl (DF), 1999-02-10:
Jeg vil gerne sige tak for den supplerende besvarelse fra ministeren og så sige, at det, Kommissionen gjorde i sin tid tilbage i september-november måned, da den skrev til den danske regering, var jo, at den handlede på vegne af en række borgere, som havde klaget til Kommissionen over ikke at have nogen rettigheder i forhold til efterlønsordningen i Danmark, som de mente at have ret til efter EU-traktatreglerne.
Mogens Lykketoft (S), 2002-10-03:
her, og jeg vil i øvrigt godt benytte anledningen til at sige, at jeg synes, regeringen skulle gøre sig langt, langt større umage med at prøve at bevare en bred enighed om udenrigs- og forsvarspolitikken ved ikke at gå ud og foregribe beslutninger uden at have prøvet at nå til enighed med Socialdemokratiet.
Karen Hækkerup (S), 2013-04-10:
Vi har sagt til hinanden i fællesskab, at for at skabe den her ramme, hvor vi har nogle penge, vi kan uddele til udviklingsprojekter til udsatte grupper, står vi på mål for, at vi tager pengene ind, og så er vi til gengæld også dem, der vil bruge dem. Der vil jeg sige, at det jo er op til Dansk Folkeparti selv at afgøre – det gør man hvert eneste år, når man starter med at møde frem til sættemøde i Finansministeriet – om man synes, at den måde at finde pengene på er i orden.
Stine Brix (EL), 2017-05-04:
Så jeg vil bare komme med den kommentar, når Socialdemokratiets ordfører taler om, hvad der er ansvarligt, at det er dybt uansvarligt at fortsætte den politik, man har nu, og fortsætte med at bede personalet om at løbe endnu stærkere med de fejl, der kan opstå, med det tidspres, man udsætter personalet for, med den patientsikkerhed, som der følger deraf.
Ole Stavad (S), 2002-04-02:
Jeg vil så sige, at jeg er enig med hr. Kristen Touborg i, at hvis det er sådan, at man kunne få udfordringsretten ud af det her forslag, er der noget, der kan snakkes videre om. Jeg synes i øvrigt også, at der var elementer i hr. Uno Larssons tale, som det er værd at spørge til.
Ole Sohn (SF), 2000-01-20:
Dernæst vil jeg sige, at da vi sidst behandlede lovforslaget, tilkendegav jeg, at vi ikke kunne tage endelig stilling til det med samme begrundelse som tidligere ordførere, nemlig at dette lovforslag hænger sammen med lov om personoplysninger, som for tredje gang er forsøgt kørt igennem Folketinget.
Birthe Skaarup (DF), 2004-01-22:
Jeg ved udmærket, at Enhedslistens største problem er, at de ikke kan indse, at der er frie mennesker i det her land, at forældrene har et ansvar, at kommunerne også går ind på netop det område, som fru Line Barfod siger, og vejleder, og at de praktiserende læger også har et ansvar.
Dorit Myltoft (RV), 1997-10-23:
Det er en klar indikation af, at også den faglige mobilitet skal øges, og det er sådanne mobilitetsfremmende initiativer, der lægges op til med lovforslaget i bestræbelserne på at lægge vægt på aktivering i stedet for at henvise mennesker til passiv forsørgelse. I det hele taget er der behov for at øge de lediges incitament til at udnytte de muligheder, der viser sig, når beskæftigelsen stiger.
Kim Behnke (FP), 1997-10-28:
Jeg er meget tilfreds med, at vi allerede inden jul får en afrapportering fra ministeren, og så må vi se på, om der er brug for, at vi følger det mere tæt eventuelt gennem Folketingets Forskningsudvalg; jeg tror, det var SF, der nævnte, at dér kunne man få en afrapportering, og det ville være udmærket.
Anders Fogh Rasmussen (V), 1999-05-27:
Vi er tilbage ved det, jeg var inde på før, nemlig at jo flere skatter på vand, varme, elektricitet og benzin, regeringen laver, desto sværere bliver det at aftale overenskomster, der giver bedre konkurrenceevne, og derfor kunne man jo starte med at stoppe den evindelige drejning på skatteskruen.
Birthe Skaarup (DF), 1998-06-12:
Og jeg tror også, vi vil se nogle effektive sygehuse, hvor man kan se, at det ikke er rigtigt, at operationsstuerne skal stå tomme hver dag kl. 15.00, og at der ikke er noget, der hedder weekendoperationer. Med disse ord vil jeg sige tak for debatten her i dag og tak for, at vi har fået nogle besvarelser.
Keld Albrechtsen (EL), 2001-03-21:
Så bliver det jo interessant at se, om den absurde grundlovsfortolkning, som regeringen hidtil har lagt til grund, nemlig at overgang fra enstemmighed til flertal ikke indebærer suverænitetsafgivelse, også betyder, at overgang fra enstemmighed til flertal ved traktatændring ikke er suverænitetsafgivelse.
Ole Hækkerup (S), 1998-11-12:
af forpagtere med private jordejere, for så vidt angår erstatningsansvarets omfang, og det er jo i sagens natur helt rimeligt, og derudover er der en mindre begrænsning af pligten til at tinglyse nedlæggelse af telekabler, for så vidt angår privat ejendom. Samlet set er der således tale om en række mindre ændringer, der dog indebærer en lidt lettere administration og lidt færre gebyrer.
Peter Christensen (V), 2011-05-18:
Som modsvar til det har hr. Jesper Petersens parti nogle håb om, at vi skal blive mere raske, og så skal det hele nok gå, og et håb om, at hvis oppositionen bruger 1 kr. på uddannelse, giver det en bedre effekt, end når regeringen bruger 1 kr. på uddannelse.
Marianne Jelved (RV), 1999-11-24:
Derfor er det rigtige, at nationalbankerne fører rentepolitikken, pengepolitikken, og de demokratisk valgte regeringer tager ansvaret for at føre finanspolitikken, strukturpolitikken, indrette vores sociale systemer osv. Det er noget af det, der gør, at jeg synes, vi har fået klare linjer, virkelig klare linjer.
Leif Lahn Jensen (S), 2007-12-13:
Det er nu 11 år siden, at det her direktiv om europæiske samarbejdsudvalg trådte i kraft, og den erfaring, som vi har fået at vide man har, er, at udvalgene allerede nu er begyndt at spille en utrolig stor rolle i forhold til selskabernes omstillingsprocesser, og det synes vi i Socialdemokratiet er utrolig godt.
Pia Kjærsgaard (DF), 2011-10-06:
Jeg vil bare bede hr. Magnus Heunicke om at bekræfte, at Det Radikale Venstre, Enhedslisten og dele, store dele, tror jeg, af SF's bagland har gjort indsigelse imod statsministerens løfter under valgkampen, nemlig at man ville fastholde den stramme udlændingepolitik, og nu er det virkelig lempelser, lempelser, lempelser, som vil betyde, at udlændingepolitikken vil blive rullet meget tilbage til det, den var før 2001, at vi vil få en meget bekostelig ny indvandring til Danmark, at vi skal bruge rigtig mange penge på folk, der ikke er kvalificerede.
Christine Antorini (S), 2008-05-23:
Jeg vil gerne allerførst takke SF for utrolig konstruktivt at gå ind og kigge på, hvad det er for nogle ting, der kan gennemføres, som både handler om at styrke, hvordan man kan forebygge; hvordan man kan støtte forælderinddragelsen; hvordan man i fællesskab kan lave regler for god adfærd på alle folkeskoler; hvordan man kan skærpe lov om elevers og studerendes undervisningsmiljø; og hvordan man kan forbedre både klageog sanktionsmuligheder over for mobning.
Martin Lidegaard (RV), 2005-11-29:
Er det ikke rigtigt, at Dansk Folkepartis ordfører, hr. Martin Henriksen, under førstebehandlingen stod på denne talerstol og anerkendte, at der var et seriøst problem med den måde, man vil fordele midlerne på, og at Dansk Folkeparti stod som garant for, at der ikke var nogen kommuner, der skulle tabe på det her, og at man ikke skulle tvinge nogen kommuner til at skære i kvaliteten i daginstitutionerne?
Jacob Jensen (V), 2015-02-19:
Så må jeg bare undre mig over, hvilken linje der er lagt, når man så kort tid efter må konstatere, at regeringen nu insisterer på at gennemføre noget, som rammer ned i et erhverv, som er i en historisk dyb krise – et af vores vigtigste eksporterhverv overhovedet, et af de få erhverv, som genererer jobs og arbejdspladser i de dele af landet, hvor det i forvejen er svært at få jobs og arbejdspladser.
Villy Søvndal (SF), 2002-02-08:
Jeg vil gerne bede hr. Hans Andersen definere uafhængighed kontra afhængighed, og jeg vil godt stille det lidt polemiske spørgsmål: Kan man forestille sig en mere afhængig model, end at der nedsættes et råd, der, som jeg har forstået det, skal ligge direkte under departementet, det vil sige, at rådet vil være en del af ministerens ressortområde, hvilket selvfølgelig sikrer - det vil enhver regering gøre - at det råds anbefalinger er i overensstemmelse med regeringens politik i øvrigt?
Peter Hummelgaard Thomsen (S), 2016-04-26:
Og hvis ikke man kan gennemføre alle fem ting eller lignende, er man nødt til at gå fra forhandlingsbordet eller opgive osv. På den måde ønsker vi ikke at binde regeringen, for vi håber, at der om ikke andet kan ske små forbedringer af det udkast, som Kommissionen har lagt frem.
Jeppe Kofod (S), 2002-11-13:
Det mener jeg er en dårlig måde at svare på spørgsmål på, som er saglige, konkrete, og som går ud på at afdække det her, som er et alvorligt forløb, og en sag, der i den grad har skabt opmærksomhed i en udenrigspolitisk meget svær situation.
Søren Søndergaard (EL), 2019-03-26:
Det er så mit spørgsmål til den radikale ordfører: Er det, der bliver sagt her, ikke et tilsagn om, at De Radikale efter et kommende folketingsvalg vil stemme efter deres overbevisning uanset hvad – og det er ikke noget med noget kardinalpunkt – og dermed sammen med det øvrige flertal i Folketinget sikre, at der kommer lidt mere åbenhed i tingene?
Pelle Dragsted (EL), 2019-04-12:
Jeg vil egentlig bare gerne alligevel høre ordførerens slutbemærkning til, om man vil være åben for at gå ind i nogle drøftelser med inspiration fra andre landes lovgivninger, hvor der er særlige selskabsformer, der regulerer demokratiske virksomheder i højere grad, end vi har i Danmark, hvor man har forskellige programmer, der tilgodeser nogle af de her demokratiske ejerformer, om det er noget, Venstre vil være interesseret i med sin baggrund netop i andelsbevægelsen og forbrugerejede virksomheder, om det stadig er noget, der står Venstres hjerte nær.
Torsten Schack Pedersen (V), 2023-03-29:
Helt konkret og helt nøgternt måtte vi konstatere, at der ikke kunne samles flertal bag det, og så var den mulighed ikke til stede længere, og derfor har vi jo så brugt vores mandater til under regeringsforhandlingerne at sige, at det ikke er godt nok, hvis minkavlerne skal vente så mange år på den erstatning, som de selvfølgelig skal have.
Mette Frederiksen (S), 2002-10-23:
En fælles høring, som Det Radikale Venstre i øvrigt også vil foreslå, med Forskningsudvalget og Kulturudvalget vil således ikke mindst i forhold til de digitale elementer i lovforslaget sikre, at vi kan få vurderet spørgsmålet både med de nødvendige kulturbriller og med de nødvendige forskningsbriller.
Karen Ellemann (V), 2010-05-21:
Hovedparten af det område, som beslutningsforslaget omhandler – det område, som også kaldes for de Ydre Koge – er jo et område, som er omfattet af en beskyttelseslov fra 1988, som netop har sikret et unikt græsningslandskab mod opdyrkning og også har betydet, at der er et godt grundlag for en lang række trængte fuglearter.
Svend Aage Jensby (V), 1997-12-02:
Ud over at man som sagt har kunnet læse selve konventionen, har vi senest her forleden dag, det var vist den 26. november, fået Registertilsynets notat, som udbygger det, og vi har fået ministerens detaljerede redegørelse i dag, så at indlade sig på en større forklaring om selve systemet er ufornødent.
Tom Behnke (KF), 2008-05-13:
Vi har også sørget for ved domstolsreformen at sikre, at domstolene har en bredde, at byretterne har så mange dommere, at der er en bredde, også en faglig bredde, således at domstolene også har mulighed for at specialisere sig, og at der bliver en faglig god tyngde også i de her sager.
Ole Hækkerup (S), 2008-02-05:
Den anbefaler, at der sættes ambitiøse målsætninger op bl.a. for at skabe den fornødne opmærksomhed, og rapporten anbefaler, at virksomhederne mobiliseres, for det giver mange, der allerede er på arbejdsmarkedet, en god indfaldsvinkel til at få gjort noget ved deres færdigheder.
Lars Aslan Rasmussen (S), 2022-03-02:
I Socialdemokratiet mener vi, at det er helt rimeligt, at personer, der har udvist en kriminel adfærd, der er til alvorlig skade for vores land, skal have frataget deres statsborgerskab – naturligvis under den forudsætning, at personen har dobbelt statsborgerskab, og at det sker inden for rammerne af vores internationale konventioner.
Anne Valentina Berthelsen (SF), 2022-05-04:
Altså, jeg synes, det er værd at bemærke, at hvor Operation Barkhane er blevet smidt ud af Mali – for at sige det rent ud på røv og albuer, undskyld – så får EU-missionen lov til at blive, måske fordi der er færre franske imperialistiske interesser indblandet i måden, den ledes på.
Mette Bock (LA), 2012-11-01:
Det er en god idé, fordi man dermed giver institutionerne mulighed for bedst muligt og smidigst muligt at tilpasse sig både de samfundsmæssige behov, de organisatoriske behov og de studerendes behov, og derfor er vi generelt positivt stemt over for lovforslagets intentioner.
Svend Aage Jensby (V), 1998-02-17:
Til hr. Albrechtsen kan jeg sige, at jeg føler mig tryg ved og tror på, at amerikanerne har sådan nogenlunde styr på, hvor Saddam Husseins produktion af masseødelæggelsesvåben, raketter o.lign. opbevares, og jeg føler mig lige så tryg ved og sikker på, at man vil være i stand til effektivt at bombe disse områder - så effektivt, at det vil tage langt-evige tider at genoptage produktionen.
Bertel Haarder (V), 2004-02-25:
Jeg mener, man skal holde fast i det princip, at når et ægteskab brydes op, tager man hensyn til, om den skadelidte part, som har været udsat for vold, overhovedet har nogen tilknytning til det danske samfund ud over den ægtefælle, som hun nu vil forlade.
Marlene Harpsøe (DD), 2023-11-30:
Så det vil vi i hvert fald i Danmarksdemokraterne kæmpe rigtig meget for, for når det er, at daginstitutioner, skoler, gymnasier og andre velfærdstilbud lukker rundtomkring, slår det luften ud af livet i vores landdistrikter, og derfor er det afgørende, at de også er der.
Morten Homann (SF), 2004-11-04:
Man kan sige, at der er kommet det ene gode ud af det, at én branche har oplevet klar fremgang i beskæftigelsen under den nuværende regering, nemlig skatterevisorer og kreative rådgivere inden for området, og der er ikke nogen tvivl om, at beskæftigelsen vil få endnu et nøk opad på grund af forslaget her.
Helle Thorning-Schmidt (S), 2014-02-25:
Det er altså ikke sådan, at vi fører sager ved EU-Domstolen for at undgå at følge EU-retten, og jeg mener stadig, at hr. Kristian Thulesen Dahl gør sig dummere, end han må være, for han må simpelt hen vide, at når det her område er reguleret af EU-lovgivningen i form af en EU-forordning, så har det direkte retsvirkning i Danmark.
Morten Bødskov (S), 2011-06-21:
Men jeg var da glad for, at ordføreren, som jeg jo betragter som et meget seriøst politisk menneske, fik sagt det sådan, som det jo rigtig nok er, nemlig at når der ses bort fra en vejbane i Kruså – der går jeg ud fra, at ordføreren så mener de her betonkomplekser, som vi vil ændre – er det forslag, der ligger i salen, stort set identisk med regeringens forslag.
Kim Behnke (FP), 1999-06-17:
Vi synes ikke, at det er særlig flatterende for danske soldater, at vi oplever dem i øjeblikket stå i kø for at stå i tv-aviserne og fortælle, at det er ubelejligt, og de i øvrigt har planlagt sommerferie, og hvad der ellers er af andre efter vores mening helt uacceptable undskyldninger for ikke at leve op til de forpligtelser, der er.
Mona Juul (KF), 2024-05-29:
Men kunne man så forestille sig, at Venstre i det mindste vil prioritere råderummet til nogle initiativer, som vil give størst mulig effekt på arbejdsudbud og vækst og altså understøtte den reformdagsorden, som jo var hele årsagen, som jeg forstår det, til, at Venstre nu er i denne regering?
Anne Baastrup (SF), 2004-02-25:
Så jeg tror ikke rigtig, at vi overhovedet kan regne med den ventelisteopgørelse, vi kunne finde inde på ventelistesiden, og det skal vi selvfølgelig have undersøgt under udvalgsarbejdet, for det er jo lidt irriterende, hvis man går og forbereder sig til et forslag, og så er de der oplysninger ikke helt korrekte. Så synes jeg også lige, jeg vil sige, at Nordjyllands Amt jo er ved at indgå en aftale med Århus Amt netop for at komme det der skridt videre, således at de folk, jeg snakker med fra henholdsvis Nordjyllands Amt og fra Århus Amt, siger, at det godt kan lade sig gøre.